CELEX: 62020TN0660
Language: da
Date: 2020-11-04 00:00:00
Title: Sag T-660/20: Sag anlagt den 4. november 2020 — Zhejiang Beyondsun Green Energy Technology mod Kommissionen

21.12.2020   
            
            
               DA
            
            
               Den Europæiske Unions Tidende
            
            
               C 443/29
            
         
      Sag anlagt den 4. november 2020 — Zhejiang Beyondsun Green Energy Technology mod Kommissionen
      (Sag T-660/20)
      (2020/C 443/34)
      Processprog: engelsk
      
         Parter
      
      
         Sagsøger: Zhejiang Beyondsun Green Energy Technology Co. Ltd (Huzhou, Kina) (ved advokaterne Y. Melin og B. Vigneron)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesforordning (EU) 2020/1216 af 24. august 2020 om ugyldiggørelse af fakturaer udstedt af Zhejiang Trunsun Solar Co Ltd, der har misligholdt tilsagnet ophævet ved gennemførelsesforordning (EU) 2017/1570, annulleres.
               
            
                  —
               
               
                  Kommissionen og enhver intervenient, der måtte få tilladelse til at intervenere i sagen til støtte for Kommissionens påstande, tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om, at Kommissionen foretog en åbenbart urigtig vurdering af sagens faktiske omstændigheder og tilsidesatte artikel 8 i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union, og artikel 13 i Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union, og navnlig artikel 9 heri, ved at finde, at sagsøgeren ikke overholdt de tilsagnsbetingelser, der var aftalt mellem Kommissionen og CCCME på vegne af bl.a. sagsøgeren. Sagsøgeren tilsidesatte ikke sine forpligtelser i henhold til tilsagnet, da selskabet udstedte handelsfakturaer med en ændret pris i overensstemmelse med den variable minimumsimportpristold for import, der overgik til fri omsætning efter ikrafttrædelsen af den forordning, hvorved tilsagnet blev ophævet, og den variable minimumsimportpristold blev indført, dvs. efter den 1. oktober 2017.
               
            
                  2.
               
               
                  Med det andet anbringende gøres det subsidiært gældende, at selv hvis sagsøgeren misligholdt tilsagnet, quod non, handlede Kommissionen ulovligt ved at erklære de pågældende fakturaer ugyldige og opkræve told vedrørende dem, eftersom de beføjelser, som Kommissionen påberåbte sig i denne forbindelse, enten var udløbet og/eller tilbagekaldt. Dette skyldes, at gennemførelsesforordning (EU) nr. 1238/2013 og (EU) nr. 1239/2013 udløb den 7. december 2015 (i henhold til begge forordningers artikel 5). Tilsvarende udløb gennemførelsesforordning (EU) 2017/367 og (EU) 2017/366 den 3. september 2018 (i henhold til begge forordningers artikel 6). Under alle omstændigheder var artikel 2 og 3 i gennemførelsesforordning (EU) 2017/367 og artikel 2 og 3 i gennemførelsesforordning (EU) 2017/366 allerede blevet ophævet ved artikel 1, stk. 4 og 5, og artikel 3, stk. 3 og 4, i Kommissionens gennemførelsesforordning (EU) 2017/1570.
               
            
                  3.
               
               
                  Med det tredje anbringende gøres det ligeledes subsidiært gældende, at selv hvis sagsøgeren misligholdt tilsagnet, og Retten ikke anerkender, at Kommissionens beføjelser blev ophævet og tilbagekaldt i forbindelse med vedtagelsen af den anfægtede forordning, tilsidesatte Kommissionen artikel 8, stk. 1, 9 og 10, og artikel 10, stk. 5, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union og artikel 13, stk. 1, 9 og 10, og artikel 16, stk. 5, i Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union, ved at ugyldiggøre tilsagnsfakturaer og pålægge toldmyndighederne at opkræve told med tilbagevirkende kraft.